Sena Bbaibbele Kuli Ncolyaamba Kujatikizya Zikwati Zyabantu Bajisi Zizo Zikozyenye?
Bwiinguzi bwamu Bbaibbele
Mulengi wesu wakabikka milawo yeendelezya zikwati kaindi mfwulumende kazitanatalika kweendelezya bubambe oobu. Bbuku lyakusaanguna mu Bbaibbele litwaambila kuti: “
Mwaalumi uleelede kusia wisi abanyina akukakatila kumwanakazi wakwe, babe nyama yomwe buyo.” (Matalikilo 2:24) Jesu wakasinizya kwaamba kuti aabo bakwetene beelede kuba “
mwaalumi amukaintu.”—Matayo 19:4.
Aboobo, Leza wakali kuyanda kuti cikwati kacili caanzyo calukamantano citamani akati kamwaalumi amukaintu. Baalumi abamakaintu bakapangwa kuti kabagwasyanya kutegwa bacikonzye kubikkila maano kuziyandika zyaumwi alimwi amakani aakoonana akuzyala bana.
bem_Latn swh_Latn bem_Latn bem_Latn kin_Latn bem_Latn